Source: https://podnikam.sk/danove-priznanie-2016-nezamestnany-obcan-ktory-dosiahol-ostatne-prijmy/
Timestamp: 2019-07-16 14:01:49+00:00
Document Index: 9773507

Matched Legal Cases: ['§ 6', '§ 6', '§ 5', '§ 5', '§ 6', '§ 50', '§ 50']

Daňové priznanie 2016 - nezamestnaný občan, ktorý dosiahol ostatné príjmy | Podnikam.sk '); document.write(''); }
2. marca 2017 Zdroj Podnikam.sk Tlačiť
Ak nezamestnaný občan dosiahol v roku 2016 napríklad príjmy z peňažnej výhry, z prenájmu atď., má v určitých prípadoch povinnosť podať daňové priznanie. V nasledujúcom článku sa zameriame na vyplnenie daňového priznania nezamestnaného pri dosiahnutí ostatných príjmov.
Kedy má nezamestnaný daňovník povinnosť podať daňové priznanie
Ak dosiahol aj iné druhy príjmov (napr. príjem z prenájmu nehnuteľností, príjem z nepeňažnej výhry, príjem z predaja nehnuteľnosti, živnosť atď.), ktoré sú vyššie ako 1 901,67 €, je povinný podať daňové priznanie typ B.
Nárok na uplatnenie nezdaniteľnej časti základu dane na daňovníka
uplatňuje sa len v prípade, ak daňovník dosahuje príjmy zo závislej činnosti, z podnikania a z inej samostatnej zárobkovej činnosti (tzv. aktívne príjmy),
v prípade tzv. pasívnych príjmov (napr. príjem z prenájmu nehnuteľností, príjem z nepeňažnej výhry, príjem z predaja nehnuteľnosti atď.) nie je možné znížiť čiastkový základ dane o nezdaniteľnú časť základu dane.
Milan Duda bol od 1. 1. 2016 do 30. 6. 2016 nezamestnaný a poberal dávky v nezamestnanosti. Od 1. 7. 2016 začal podnikať na základe živnostenského oprávnenia v oblasti oprava spotrebnej elektroniky. Nie je platiteľom DPH. Vedie jednoduché účtovníctvo.
Ako má vyplniť daňové priznanie takýto daňovník? To si vysvetlíme v časti pre členov klubu:
Meno a priezvisko: Milan Duda
Trvalé bydlisko: Pribinova 4, Nitra
Dávky v nezamestnanosti vyplatené v roku 2015: 2 940,00 €
Suma príjmov z príjmov zo živnosti podľa § 6 ods. 1 písm. b) zákona za rok 2015: 7 290,00 €
Suma výdavkov vrátane príspevkov na sociálne a zdravotné poistenie k príjmom uvedeným v § 6 ods. 1 písm. b) za rok 2014: 3 179,00 €
Suma preukázateľne zaplatených príspevkov na sociálne poistenie: 0 €
Preukázateľne zaplatené dobrovoľné príspevky na starobné dôchodkové sporenie 100,00 €
Suma preukázateľne zaplatených príspevkov na zdravotné poistenie: 281,75 €
Suma preukázateľne zaplatených príspevkov na sociálne a zdravotné poistenie spolu: 281,75 €
Poznámka Podnikam.sk.: Dávky v nezamestnanosti sa do daňového priznania neuvádzajú, lebo sú to príjmy od dane oslobodené.
Postup pri vyplnení daňového priznania (vzor vyplneného daňového priznania Dp nezamestnany – ostatne prijmy)
Riadok 03 – uvedie kód SK NACE Rev. 2 podľa vyhlášky Štatistického úradu SR č. 306/2007 Z. z., ktorou sa vydáva Štatistická klasifikácia ekonomických činností. Klasifikáciu kódov SK NACE možno nájsť na internetovej stránke statistics.sk, www.susr.sk. V kolónke „Hlavná, prevažná činnosť“ uvedie „oprava spotrebnej elektroniky (95.21.0)“.
Tento oddiel daňovník nevypĺňa, nakoľko v roku 2016 nemal príjmy zo závislej činnosti podľa § 5 zákona o DzP.
V stĺpci 01, riadok 02 a 10 – uvedie príjmy zo živnosti v sume: 7 290,00 €.
V stĺpci 02, riadok 02 a 10 – uvedie výdavky zo živnosti vrátane preukázateľne zaplatených príspevkov na sociálne a zdravotné poistenie, t. j. 3 179,00 €.
Údaje z tabuľky č. 1 riadok 10 sa prenášajú na stranu 4 do riadku 37 príjmy = 7 290,00 € a riadku 38 výdavky = 3 179,00 €.
Tento oddiel daňovník nevypĺňa, lebo v roku 2016 nemal príjmy z kapitálového majetku.
Oddiel VIII. daňovník nevypĺňa, nakoľko v roku 2016 nemal príjmy tohto charakteru.
Riadok 72 – uvedie sa základ dane z príjmov podľa § 5 a § 6 ods. 1 a 2 zákona o dani z príjmov pred znížením o nezdaniteľnú časť, t. j. 4 111,00 €.
Riadok č. 73 uvedie sa nezdaniteľná časť základu dane na daňovníka vo výške 3 803,33 €.Keďže základ dane je 4 111,00 €, čo je < ako 19 809 €, daňovník má nárok na nezdaniteľnú časť vo výške 3 803,33 €. Ak by daňovník dosiahol základ dane > ako 19 809 €, nezdaniteľná časť základu dane na daňovníka by sa vypočítala nasledovne: 8 755,578 – (základ dane : 4).
Riadok 77 – uvedie súčet nezdaniteľných základov dane, t. j. 3 885,55 €.
Riadok 78 – uvedie sa rozdiel základu dane z príjmov z riadku 72 a sumy odpočítateľných položiek, ktoré si daňovník uplatňuje na r. 77, t. j. 4 111,00 – 3 885,55 = 225,45 €.
Riadok 80 – uvedie sa základ dane ako súčet riadkov 78, 65, 71 a 79. V našom prípade je to suma 225,45 €.
Riadok 81 – z daňového základu 225,45 € sa vypočíta 19 % daň z príjmov, ktorá predstavuje 42,8355 €, daň sa zaokrúhľuje na eurocenty nadol, t. j. 42,83 €.
Riadok 105 – prenáša sa údaj z riadku 90, t. j. suma 42,83 €.
Riadok 107 – uvedie sa rozdiel dane z r. 105 a daňového bonusu z r. 106, t. j. 42,83 €.
Riadok 120 – daň na úhradu 42,83 €.
Riadky 134 a 135 sa vypĺňajú vtedy, ak daňovník uplatní postup vyplývajúci z § 50 zákona, t. j. využije inštitút o použití podielu zaplatenej dane na osobitné účely. Daňovník z príkladu nevyužije inštitút o použití podielu zaplatenej dane na osobitné účely, preto zaškrtne políčko „neuplatňujem postup podľa § 50 zákona“.
Riadok 134 – nevyplní.
Riadok 135 – nevyplní.
Ak by daňovník využil možnosť venovať podiel zaplatenej dane na osobitné účely, na str. 11 by sa podpísal.
V tejto časti môže uviesť poznámku, že bol nezamestnaný (nie je povinnosť vyplniť túto poznámku).
Riadok 136 sa uvádza počet všetkých príloh, ktoré sú súčasťou priznania. Daňovník uvedie 4 prílohy, ktoré budú súčasťou podaného daňového priznania.
Prílohy č. 1 a č. 2, ktoré sú súčasťou daňového priznania,
Účtovnú závierku (Výkaz o príjmoch a výdavkoch a Výkaz o majetku a záväzkoch),
Do r. 12 uvádza sumu 100 €.
Daňové priznania 2016daňové priznanie nezamestnaný - ostatné príjmyPrémiový obsah